b'\n_START_ARTICLE_\nArrest (sivilrett)\n_START_PARAGRAPH_\nArrest i sivilrettslig forstand, er en form for midlertidig sikring av et krav.\n_START_SECTION_\nArrest og midlertidig forf\xc3\xb8yning\n_START_PARAGRAPH_\nArrest er det uttrykket som brukes om midlertidig sikring av pengekrav. Den som \xc3\xb8nsker midlertidig \xc3\xa5 sikre krav p\xc3\xa5 annet enn penger, m\xc3\xa5 begj\xc3\xa6re midlertidig forf\xc3\xb8yning. Begge former for midlertidig sikring reguleres av tvisteloven._NEWLINE_Arrest kan besluttes i skyldnerens formuesgoder eller ved at skyldneren blir p\xc3\xa5lagt utreiseforbud.\n_START_SECTION_\nArrest i formuesgoder\n_START_PARAGRAPH_\nArrest kan tas i alle typer formuesgoder (bankkonti, verdipapirer, eiendommer osv.).\n_START_SECTION_\nVilk\xc3\xa5rene for arrest\n_START_PARAGRAPH_\nFor at arrest kan besluttes m\xc3\xa5 det foreligge en sikringsgrunn. Dette\xc2\xa0er aktuelt n\xc3\xa5r skyldnerens atferd gj\xc3\xb8r at det er grunn til \xc3\xa5 frykte at en forsinkelse vil forspille eller gj\xc3\xb8re det vesentlig vanskeligere \xc3\xa5 tvangsfullbyrde\xc2\xa0kravet._NEWLINE_Begj\xc3\xa6ring om arrest fremmes for tingretten som tar beslutning i form av en kjennelse. Saken vil normalt behandles umiddelbart. Dersom det er tilstrekkelig begrunnet kan arresten iverksettes uten at skyldner f\xc3\xa5r anledning til \xc3\xa5 uttale seg i forkant.\n_START_SECTION_\nVirkningen av arrest, rettsvern m.m.\n_START_PARAGRAPH_\nDersom arresten gjelder formuesgoder, mister saks\xc3\xb8kte retten til faktisk og rettslig \xc3\xa5 r\xc3\xa5de over disse, til skade for arresthaveren. Arresten medf\xc3\xb8rer normalt ikke at formuesgodene det er tatt arrest i kan selges. Saks\xc3\xb8keren kan be om dekningssalg dersom det er fare for vesentlig verdiforringelse._NEWLINE_Arresten m\xc3\xa5 gis rettsvern. Der et er mulig, for eksempel i fast eiendom, vil dette skje ved at arresten tinglyses. Ved arrest i en bankkonto vil namsmannen gir banken p\xc3\xa5legg om ikke \xc3\xa5 utbetale innest\xc3\xa5ende p\xc3\xa5 konto til den p\xc3\xa5st\xc3\xa5tte skyldneren._NEWLINE_Retten skal etter krav fra saks\xc3\xb8kte, sette en frist for arresthaveren (saks\xc3\xb8keren) til \xc3\xa5 g\xc3\xa5 til s\xc3\xb8ksm\xc3\xa5l for \xc3\xa5 f\xc3\xa5 kravet endelig avgjort.'